CELEX: 62017TB0565
Language: el
Date: 2018-12-11 00:00:00
Title: Υπόθεση T-565/17: Διάταξη του Γενικού Δικαστηρίου της 11ης Δεκεμβρίου 2018 — CheapFlights International κατά EUIPO — Momondo Group (Cheapflights) [Σήμα της Ευρωπαϊκής Ένωσης — Διαδικασία ανακοπής — Αίτηση καταχωρίσεως εικονιστικού σήματος της Ευρωπαϊκής Ένωσης Cheapflights — Παραπομπή της αιτήσεως καταχωρίσεως σήματος ενώπιον του εξεταστή για εξέταση απόλυτων λόγων απαραδέκτου — Αμφισβήτηση από τον δικαιούχο του προγενέστερου σήματος — Αιτιολογία της προσβαλλομένης αποφάσεως περιέχουσα εκτίμηση της εγκυρότητας του προγενέστερου σήματος — Αμφισβήτηση από τον δικαιούχο του προγενέστερου σήματος — Εν μέρει απαράδεκτο — Αντίθετα αιτήματα υποβαλλόμενα βάσει του άρθρου 8, παράγραφος 3 του κανονισμού (ΕΚ) 216/96 — Ανάκληση της προσφυγής ενώπιον του τμήματος προσφυγών — Μερική κατάργηση δίκης]

18.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/36
            
         
      Διάταξη του Γενικού Δικαστηρίου της 11ης Δεκεμβρίου 2018 — CheapFlights International κατά EUIPO — Momondo Group (Cheapflights)
      (Υπόθεση T-565/17) (1)
      
      ([Σήμα της Ευρωπαϊκής Ένωσης - Διαδικασία ανακοπής - Αίτηση καταχωρίσεως εικονιστικού σήματος της Ευρωπαϊκής Ένωσης Cheapflights - Παραπομπή της αιτήσεως καταχωρίσεως σήματος ενώπιον του εξεταστή για εξέταση απόλυτων λόγων απαραδέκτου - Αμφισβήτηση από τον δικαιούχο του προγενέστερου σήματος - Αιτιολογία της προσβαλλομένης αποφάσεως περιέχουσα εκτίμηση της εγκυρότητας του προγενέστερου σήματος - Αμφισβήτηση από τον δικαιούχο του προγενέστερου σήματος - Εν μέρει απαράδεκτο - Αντίθετα αιτήματα υποβαλλόμενα βάσει του άρθρου 8, παράγραφος 3 του κανονισμού (ΕΚ) 216/96 - Ανάκληση της προσφυγής ενώπιον του τμήματος προσφυγών - Μερική κατάργηση δίκης])
      (2019/C 65/46)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: CheapFlights International Ltd (Speenoge, Ιρλανδία) (εκπρόσωποι: A. von Mühlendahl και H. Hartwig, δικηγόροι)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωπος: A. Folliard-Monguiral)
      
         Αντίδικος ενώπιον του τμήματος προσφυγών του EUIPO: Momondo Group Ltd (Λονδίνο, Ηνωμένο Βασίλειο)
      
         Αντικείμενο
      
      Προσφυγή κατά της αποφάσεως του τμήματος προσφυγών μείζονος συνθέσεως του EUIPO της 1ης Ιουνίου 2017 (R 1893/2011-G), σχετικά με διαδικασία ανακοπής μεταξύ της CheapFlights International και της Momondo Group.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Καταργείται η δίκη επί της προσφυγής ως προς το μέρος που στρέφεται κατά της περατώσεως της διαδικασίας προσφυγής διά της αποφάσεως του τμήματος προσφυγών μείζονος συνθέσεως του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 1ης Ιουνίου 2017 (υπόθεση R 1893/2011-G), ως προς τα προϊόντα και τις υπηρεσίες που εμπίπτουν στις κλάσεις 9, 16, 35 και 42, για τα οποία και τις οποίες το τμήμα ανακοπών είχε απορρίψει την ανακοπή της CheapFlights International Ltd.
               
            
                  2)
               
               
                  Απορρίπτει την προσφυγή ως απαράδεκτη κατά τα λοιπά.
               
            
                  3)
               
               
                  Η CheapFlights International φέρει, εκτός από τα δικά της δικαστικά έξοδα, και το ήμισυ των δικαστικών εξόδων του EUIPO.
               
            
                  4)
               
               
                  Το EUIPO φέρει το ήμισυ των δικαστικών εξόδων του.
               
            
         (1)  EE C 347 της 16.10.2017.